**„COVID-19: The Great Reset“**

Charakteristika možnej zmeny v pohybe súčasného sveta

**Stanovisko združenia Neformálne ekonomické fórum Hospodársky klub**

**Úvod:**

Obaja autori prof. KLAUS SCHWAB a THIERRY MALLERET sa pokúsili navrhnúť riešenia pre postkovidovú dobu, čo určite nie je ľahký počin. Keďže NEF Hospodársky klub sa zaoberá obdobnou činnosťou, vypracovávaním koncepčných materiálov, vidíme prínos ich práce v tom, že aj v dobe všeobecnej krízy je takýto materiál voľne k dispozícii širokej verejnosti. Stanovisko NEF Hospodársky klub je možnosťou zapojenia sa členov klubu do širšej diskusie presahujúcej v niektorých aspektoch trojjediný koncepčný rámec autorov. Ale poďme k jednotlivým bodom rámca konceptu:

**1.Vzájomná závislosť – prvý rámec**

V celých dejinách vzájomná závislosť ľudí určovaná tým, že kto má k dispozícii prostriedky materiálnej produkcie, disponuje zároveň prostriedkami duchovnej produkcie. Tejto skupine sú spravidla podriadené aj myšlienky tých, ktorým chýbajú prostriedky duchovnej produkcie. Na tom je ťažké niečo meniť, lebo všeobecná kríza súčasného systému sa prehlbuje a COVID-19 je len jedným z prírodných faktorov tejto krízy. Všetky tieto faktory hlboko zasahujú systém a tým aj vzťahy indivíduí, hlavne pokiaľ ide o materiál, nástroj a produkt práce. Tu na Východe sme vnímali svet tak, dejiny ľudstva sme študovali a spracúvali vždy v súvislosti s dejinami priemyslu a výmeny. Digitalizácia, 3D tlač, vývoj inteligentných systémov, nanotechnológií...atď. priniesli novú deľbu práce spojenú s tým, že súčasne predurčili rozdeľovanie práce aj v kvantitatívnom slova zmysle. Práve toto nerovné, kvantitatívne i kvalitatívne rozdeľovanie práce a jej produktov, teda vlastníctvo je určujúcou a protichodnou tendenciou trhajúcou práve spomínanú vzájomnú závislosť.

Problém vzájomnej závislosti, najmä v EÚ je práve v otázkach vlastníctva, kde v dobe ako je koróna kríza, prípadne iný rovnako silný systémovotvorný vplyv vedie k dezintegrácii. To vychádza okrem iného aj z historického poznania, že žiadny systém nie je večný. Rozpad Pax Roma, Pax America... atď nám ukazuje, že rozpad takýchto systémov vždy vedie k uzavretiu sa menších celkov do seba po všetkých stránkach (ekonomickej, sociálnej i politickej). Tento jav je dnes veľmi znateľný na celom svete a je vlastne produktom nevydarenej globalizácie v zmysle tvorcov zámerov NWO o centrálnom spôsobe riadenia spoločnosti. Pre toto neboli a ešte nie sú vybudované materiálne podmienky. Avšak kacírskou otázkou je, či ich vôbec bude treba budovať. Veď nová výroba a výrobné kapacity, ktoré práve vznikajú prechádzajú z hromadnej výroby na individualizovanú výrobu. Práca z domu atomizuje spoločnosť a priemyslové štandardy vo forme počítačových dát už dnes posúvajú individuálny zamestnanecký pomer (u špičkových odborníkov) na doslovne monopolnú úroveň .

**2. Rýchlosť – druhý rámec**

Každý sociálny konflikt má určité časovo obmedzené pravidlá dané reprodukčnou dobou sledovaného spoločenského vzťahu, pandémia vírusu žiaľ nie, lebo je prírodným javom. Naopak vírus ovplyvňuje spoločenské vzťahy. Práve na to je v práci oboch autorov dostatočne poukázané rovnako, ako aj na nimi spomínané technické prostriedky. Na pandémie a katastrofy totiž platia zákonitosti prírodného charakteru na ktoré autori podrobne poukazujú druhom koncepčnom rámci práce.

Prečo tomu tak je ? Všetky sociálne pohyby musia vždy prejsť vedomím ľudí. Na rýchlosť šírenia týchto javov sa vzťahuje schopnosť ich reprodukcie sledovaných spoločenských vzťahov v čase. V Spoločnosti prebiehajú rôzne reprodukčné cykly a tak rýchlosť jedného javu môže byť posilnená synergiou, alebo negovaná iným spoločenským cyklom. Uvedieme na prípade - príklade hospodárskych kríz, ku ktorým prikladáme prehľadnú tabuľku, vypracovanú našim členom združenia (Tabuľka č.1). Vychádza zo skúmania javu, ktorý sme už na klube diskutovali pod pracovným názvom „ekonomická zima“. Tá začala v 70. rokoch posledného storočia minulého milénia pádom zlatého štandardu a stále sa prehlbuje. Spracovaná tabuľka vychádza z historického rámca 17. storočia a  poskytuje prehľad vĺn a trvania cyklov hospodárskych kríz . Končí sa predikciou pre 21. storočie a siaha do roku 2024.

Tabuľka 1: Cyklus hospodárskych kríz a koncept ekonomickej zimy

|  |  |  |  |  |  |
| --- | --- | --- | --- | --- | --- |
| Ukazovateľ | 1. vlna | 2. vlna | 3. vlna | 4. vlna | 5. vlna |
| Depresia | 1772 – 1783 | 1825 – 1838 | 1873 – 1885 | 1929 – 1938 | 1974 – 1982 |
| Oživenie | 1783 – 1793 | 1838 – 1848 | 1885 – 1892 | 1938 – 1949 | 1982 – 1990 |
| Vzostup | 1793 – 1803 | 1848 – 1858 | 1892 – 1903 | 1949 – 1958 | 1990 – 1997 |
| Rozkvet | 1803 – 1812 | 1858 – 1866 | 1903 – 1913 | 1958 – 1966 | 1997 – 2006 |
| Nestabilita | 1812 – 1825 (13) | 1866 – 1873 (13) | 1913 – 1929 (16) | 1966 – 1974 (8) | **2006 – 2024 (18)** |

Vzhľadom na posledný údaj v tabuľke v pravom dolnom rohu, je zrejmé, že nás čaká medzi rokom 2006-2024 obdobie vyostrených sociálnych konfliktov a v súčasnosti posilnených práve krízou COVID-19. Keďže dno dosahovanej miery zisku prichádza až v čase depresie, odpor pracujúcich proti znižovaniu ich životnej úrovne bude jedným z činiteľov, ktorý donúti podnikateľov k zavádzaniu inovácií a k prechodu na vyššiu technologickú úroveň. Dominovať by mala informatizácia, nové formy energií, génové a genetické manipulácie, biotechnológie a ekotechnológie, nanotechnológie a nanomateriály... Tieto technologické závery okrem iného predstavovali skutočné východisko z cyklickej krízy, ktorá bola odhadovaná v roku 2005 na dobu 18 rokov horizonte rokov 2006-2024. Zdá sa, že na základe spomínanej práce „COVID-19: The Great Reset“ bude treba horizont našich odhadovaných dopadov predlžiť aj za obzor roku 2024.

**3.Zložitosť – tretí rámec**

Vzájomné postavenie jednotlivých skupín v spoločnosti je vždy podmienené spôsobom, akým sa aj dnes vykonáva práca v poľnohospodárstve, priemysle a obchode, vede,... Tie isté vzťahy sa pri rozvinutejších, najmä obchodných stykoch transformujú do vzájomných vzťahov štátov a perspektívne možno aj medzi rozličnými národmi v rámci ekonomických celkov EÚ, Čína, Rusko..., prípadne v budúcnosti až na úroveň budovania kontinentálnych ekonomík. To vytvára obrovskú sieť interakcie hraničiacu s uplatňovaním matematických vzťahov na úrovni teórie chaosu v praxi. V práci Koncepčný rámec práce COVID-19: The Great Reset sa správne konštatuje, že:

„ ....zložitosť vytvára obmedzenia pre naše vedomosti a porozumenie veci; mohlo by sa teda stať, že dnešná zvyšujúca sa zložitosť doslova prevyšuje možnosti predovšetkým politici - a rozhodovacie orgány všeobecne - prijímať informované rozhodnutia. A teoretický fyzik, ktorý sa stal hlavou štátu (arménsky prezident Armén Sarkissian), to urobil keď razil výraz „kvantová politika“ a načrtol klasický svet post-newtonovskej fyziky...“ [[1]](#footnote-1))

Skutočne potom môžeme konštatovať, že pandémia obrazne odkryla tento svet, kde kauzálne vzťahy sa akoby vytratili a politika sa stala krajne nepredvídateľnou. Napriek tomu sa v chaose, ba dokonca v dnešnom informačnom šume sa vytvárajú ostrovy (atraktory) **[[2]](#footnote-2))** informačnej stability vhodné pre odborné a následne aj politické riadenie. Takéto informačné ostrovy vznikali a varovali pred možným rizikom možnej pandémie. V priebehu rokov sa k tomu predsa prijali všeobecné závery.

Prvým a už historickým záverom bolo, že občas dochádza k prelomeniu prenosovej bariéry ochorení medzi človekom a zvieraťom. Takéto veci skúma napríklad molekulárna genetika všade na svete, ale aj iné vedné obory.

Druhým logickým záverom je, že potom sa nákaza bude šíriť a rýchlosť bude daná množstvom sociálnych stykov, a hustotou obyvateľstva, ale aj architektonickým usporiadaním prostredia.

Tretím záverom je, že najmä internacionalizácia trhu umožní jej globálne šírenie. Vzhľadom na to, že takýto stav je v súčasnosti stále nekontrolovateľný, musíme si zobrať na pomoc poznatok z hromadnej výroby, kde kvalitu nemôžme ukontrolovať. Využívame toho, že kontrola človekom sa zabuduje do technologického procesu. To nie je to, čo v oblasti spoločenských vzťahov vidíme a počujeme radi. Pre človeka to znamená, že tieto obmedzenia sa bez humanizácie stávajú jeho otrockým putom sociálnym, alebo technologickým.

V tejto oblasti náš klub započal diskusiu najmä o dystopickom transhumanizme, kde budeme aj v budúcnosti posudzovať vplyv informatizácie a iných technológií a ich zneužívanie na politické ciele. Napriek tomu, že tento nepriaznivý vplyv technických prostriedkov sa z ľudskej spoločnosti vylúčiť nedá, musíme technologickou prítulnosťou eliminovať tento vplyv na zníženie pocitového prahu neslobody u ľudí. Samozrejme, že je tu aj iná možnosť týkajúca sa etiky. Máme totiž schopnosť rozhodnúť niektoré veci nevyužívať, lebo sú v celých dejinách priemyslu zdrojom technologických pascí. Hádam najlepším príkladom technologickej pasce a najmenšou nádejou na jej odstránenie, sú jadrové zbrane. Ale aj tento problém je riešiteľný, ako napríklad bol zákaz používania DDT, ktoré malo nezanedbateľný prínos pre záchranu ľudských životov a dokázali sme sa ho vzdať. U výberu politikov je to zatiaľ otázka možnosti rozširovania a uplatňovania demokratických metód riadenia a nie zavádzanie falzifikátov demokracie.

\*\*\*

Čo povedať záverom ? Práca **COVID-19:** **The Great Reset** je dobrým námetom nielen k diskusii, ale ponúka aj okamžité čiastkové riešenia. Práve koróna kríza ukázala na našu zraniteľnosť, ani nie tak biologickú, ako informačnú. Napriek spomínaným poznatkom v tomto stanovisku a vedomostiam, ktoré ľudstvo má, sa neschopnosťou **politík zameraných najmä na zisk** ukázalo byť hlavným problémom, ktorý určoval postup a rozhodovanie orgánov EÚ v pandemickej situácii. To viedlo a ešte vedie k zlyhaniam, ktorých analýzu je nutné okamžite vykonať.

Napriek teoretickému prínosu posudzovanej práce, bude treba mnoho vykonať v organizačnej a praktickej rovine. Žiaľ dnešná situácia, kedy sa centralizované, individualistické a neúčinné modely typu NWO stali sa už len vedľajším produktom globalizácie a s pôsobili všeobecnú krízu , taká doba tomu nepraje. To videlo a vedie k zjavnej fašizácii sveta. V nemalej miere aj nepotrebné reštriktívne opatrenia vlád v koróna kríze nevedú k riešeniu jej dopadov, ale sú využívané na politické ciele posilňujúce tendencie na autokratické a neraz až diktátorské metódy riadenia sveta, štátov a sídel najrôznejších veľkostí.

V Bratislave, 18. januára 2021

1. **)** Klaus Schwab, Thierry Malleret: **COVID-19: The Great Reset**, zverejňovanie fóra 2019 [↑](#footnote-ref-1)
2. ) **Atraktor** (angl. *attractor*, z pôvodne lat. *attrahere* – priťahovať) je konečný stav systému. Je to stav, do ktorého dynamický systém v čase smeruje (je do neho „priťahovaný“). [↑](#footnote-ref-2)